සංචාරක එංගලන්ත 19 න් පහළ ක්‍රිකට් පිල සමග ලබන 14 වැනිදා ඇරැඹෙන සිවුදින 2 කින් හා එක්දින තරග 5 කින් යුත් තරගාවලිය සඳහා නම් කළ 16 දෙනෙකුගෙන් යුත් ශ්‍රී ලංකා පිලේ නායකත්වයට රාජකීය විදුහලේ භානුක රාජපක්ෂ පත් කර තිබේ.19 න් පහළ අන්තර් පළාත් තරගාවලිය තුළදී විශිෂ්ට දස්කම් දැක්වූ ක්‍රීඩකයන් අතරින් තෝරා ගත් ක්‍රීඩකයන් 100 දෙනකු 19 න් පහළ ජාතික පුහුණුකරු වන නවීඩ් නවාස් මහතාගේ අධීක්ෂණය යටතේ් පවත්වනු ලැබූ පුහුණුවීම් වාරයන් කීපයකට සහභාගි කරවීමෙන් අනතුරුව ක්‍රීඩකයන් 57 දෙනෙකු මූලික සංචිතය සඳහා තෝරා ගෙන තිබිණි.එම ක්‍රීඩකයන් 57 දෙනා සීමිත ඕවර තරග 6 කට සහභාගි කරවා එහිදී ඔවුන්ගේ් හැකියාවන් නිරීක්ෂණය කිරීමෙන් අනතුරුව තෝරාගත් ක්‍රීඩකයන් 32 දෙනකු දෙදින තරග 2 කට හා එක්දින තරග කීපයකට යෙදවීමෙන් පසු අවසන් ක්‍රීඩකයන් 16 දෙනා තෝරා ගැනීමට කටයුතු කළ බව ශශ්‍රී ලංකා ක්‍රිකට් ආයතනයේ නිවේදනයක සඳහන් වේ.එංගලන්ත කණ්ඩායම සමග තරග වැදීමට තෝරා ගත් ක්‍රීඩකයන් 16 දෙනෙකුගෙන් යුත් ශ්‍රී ලංකා 19 න් පහළ කණ්ඩායමට අතිරේක ක්‍රීඩකයන් 4 දෙනකුද ඇතුළත් වෙති.ශ්‍රී ලංකා පිලේ ක්‍රීඩකයන් 16 දෙනා අතර රාජකීය.